Ego Hugo dominus Vergiaci notum facio tam presentibus quam futuris quod Jerosolimam profecturus pro amore Dei et pro salute anime mee guerpivi ex toto in capitulo Cistercii coram conventu calumpniam quam moveram adversus domum Cistercii de pasturis. Insuper libere et sine omni retentione laudavi eidem domui et confirmavi cartam patris mei et omnes elemosinas predecessorum meorum. Testes : Villermus abbas Cistercii, Petrus prior, Pontius cellerarius, Villermus cantor, dominus Gauterus de Sonbornon, Petrus de Nuiz, Hugo Boions, Villermus Taphux, Guido de Turre. Hoc donum etiam coram testius istis laudavit dominus Symon frater meus. Hoc ipsum apud Auterium laudaverunt Garnerius filius meus et Gila uxor mea. Testes : dominus Guido pater meus, Johannes capellanus de Autereio, Petrus miles de Montyon, Guillermus magister filii mei, Balduinus maior de Motegoii, Garnerus prepositus de Autreio. Ut autem hoc magis ratum sit presentem cartam signavi sigillo meo. Actum anno Incarnationis Domini Mo Co LXXXIXo.